b"\n_START_ARTICLE_\nThureophoroi\n_START_PARAGRAPH_\nEls  ture\xc3\xb2fors (en grec: \xce\xb8\xcf\x85\xcf\x81\xce\xb5\xce\xbf\xcf\x86\xcf\x8c\xcf\x81\xce\xbf\xce\xb9; singular: thureophoros/thyreophoros, \xce\xb8\xcf\x85\xcf\x81\xce\xb5\xce\xbf\xcf\x86\xcf\x8c\xcf\x81\xce\xbf\xcf\x82) van ser un tipus de soldats d'infanteria, com\xc3\xba en el segle III aC, que portaven un ample escut oval anomenat iure, amb l'\xc3\xa0nima de fusta coberta de cuir i una espina central. Estaven armats amb una llarga llan\xc3\xa7a amb propulsor, javelines i una espasa. Solien portar tamb\xc3\xa9 un casc macedoni de ferro o de bronze. El iure va ser probablement una adaptaci\xc3\xb3 d'un escut celta. \xc3\x89s possible que la infanteria tr\xc3\xa0cia i tamb\xc3\xa9 la d'il\xc2\xb7l\xc3\xadria adopt\xc3\xa9s l'escut abans que els grecs. No obstant aix\xc3\xb2, s'ha suggerit que el iure va ser portat a Gr\xc3\xa8cia despr\xc3\xa9s de les campanyes de Pirros d'Epir a It\xc3\xa0lia, mentre que els seus aliats oscos i els seus enemics romans utilitzaven el scutum.\n_START_SECTION_\nRol\n_START_PARAGRAPH_\nEls ture\xc3\xb2fors es distingien usualment dels que feien escaramusses i de la formaci\xc3\xb3 falangita, i sembla que operaven en un lloc intermedi entre ambd\xc3\xb3s. Sovint recolzaven les tropes lleugeres i semblaven ser capa\xc3\xa7os d'actuar d'una manera similar a la dels peltastes. Estaven ben adaptats a les necessitats t\xc3\xa0ctiques dels Estats m\xc3\xa9s petits, sobretot a la defensa fronterera. Eren m\xc3\xb2bils i podien avan\xc3\xa7ar r\xc3\xa0pidament en terrenys variats. Segons Plutarc, podien fer escaramusses i despr\xc3\xa9s replegar-se, agafar les llances i estr\xc3\xa8nyer les files, formant en falange.\n_START_SECTION_\nIl\xc2\xb7lustracions\n_START_PARAGRAPH_\nApareixen amb freq\xc3\xbc\xc3\xa8ncia ture\xc3\xb2fors en les pintures funer\xc3\xa0ries d'Alexandria i Sid\xc3\xb3. Es poden veure tamb\xc3\xa9 en terracotes de Seleucia del Tigris."